Publication: Magyar Közlöny
Issue: MK-2006-164 (Year: 2006, Number: 164)
Era: 2004-2010
Section: Az Alapokmányt a 217/1998. (XII. 30.) Korm. rendelet (a továbbiakban: Rendelet) 70. § (1) bekezdés a) pont hatálya
Paragraph Index: 841

5. pont Ha a beruházó nem azonos a beruházás lebonyolítójával, akkor jelen pontban rögzíteni szükséges a megbízott szervezet nevét, adószámát és címét. Ez esetben a vállalkozási szerzõdéseket a beruházó nevében a lebonyolító kötheti. 6.1. pont A szervezet megnevezését és a szervezet nevében eljáró és aláírásra felhatalmazott személyek nevét kell rögzíteni. Teljesítésigazolásra jogosult személyek alatt értendõk azok a szakmailag felelõs személyek, akiket a részfeladat elvégzésének leigazolására felhatalmaztak. 6.2. pont A szervezet megnevezését és a szervezet nevében eljáró utalványozási joggal rendelkezõ, aláírásra felhatalmazott, a Kincstárhoz aláírásbejelentõ kartonon bejelentett személyek nevét kell beírni Rendelet 74. § (2) bekezdésében foglaltaknak megfelelõen. Amennyiben az utalványozási jog a pénzügyminiszter engedélyével államháztartáson kívüli szervezetnek kerül átadásra, a pénzügyminiszter engedélyét az elsõ okmány benyújtásakor csatolni kell. 7.1. pont A központi beruházás végrehajtásához szükséges források évenkénti és forrásnemenkénti bontását tartalmazza. Az egyes sorok fogalmi meghatározása: – Az elsõ sor tartalmazza a részfeladat teljes ráfordításának összegét. A tárgyévet megelõzõ évek ráfordításai oszlopban a ténylegesen kifizetett összegeket, a tárgyévi ráfordítások oszlopban az engedélyezett elõirányzatokat, a következõ évek ráfordításai oszlopokban a tervezett ráfordításokat kell szerepeltetni. – Az a) sor tartalmazza az adott évben a központi költségvetésbõl az alapokmányban rögzített részfeladatra fordítható központi támogatás összegét. – A b) sorba a fejezeti kezelésû elõirányzatoknál adott évre megtervezett, illetve év közben módosított többletbevételeket kell szerepeltetni. – A c) sor a fejezeti kezelésû beruházási elõirányzat-felhasználási számlán lévõ elõzõ évek támogatási és bevételi maradványát tartalmazza. – A d) sorban kell szerepeltetni az intézményi számlán lévõ elõzõ évek támogatási és bevételi maradványát. – Az e) sor tartalmazza az intézményi bevételi forrást. – Az f) sorban kell rögzíteni a kincstári körön kívüli megvalósító által a Fejezeti lebonyolítási számlára befizetett, elõirányzatot nem növelõ hozzájárulásának összegét. 2006/164. szám – A g) sor az önkormányzatoktól átvett pénzügyi fedezet összegét tartalmazza – A h) sorban kell rögzíteni az elõzõekbe be nem sorolható forrást. 7.2. pont Amennyiben a részfeladat több forrásból valósul meg, a források sorrendjét vagy egyéb kikötéseket lehet meghatározni. 8.1. pont A központi beruházás keretében finanszírozható költségnemek (nem KTK-nkénti) anyagi és mûszaki összetételét és azok forint összegét tartalmazza.. Anyagi, mûszaki összetételen értendõ az építés, belföldi gépbeszerzés, import gépbeszerzés, az egyéb ráfordítások (tervezési költség stb.), fogyóeszköz-beszerzés, közmûfejlesztési célú pénzeszközátadás, üzemgazdasági beruházás. A finanszírozható költségeket – új, induló beruházás esetén – a Fejezet, ill. a jóváhagyó szerv a hagyományos (az elõbb felsorolt) rovati megbontás mellett, tételes létesítményjegyzék, vagy szakmai elõírások alapján tovább részletezheti. 8.2. pont Amennyiben az engedélyezõ a központi beruházás megvalósítása érdekében elõleg folyósításáról intézkedik, a kockába „I” betût kell beírni, és a jogszabályra való hivatkozás kitöltése kötelezõ. Ha elõleg nem folyósítható az „N” betût kell beírni. Költségvetési szerv részére elõleg nem folyósítható. 9.1. és 9.2. pontba a részfeladat befejezésének tervezett határidejét és a beruházás befejezését követõ pénzügyi elszámolás végsõ határidejét kell beírni.

Source: https://magyarkozlony.hu/hivatalos-lapok/0a483bbbb3631edc48e6025710b9a49e4d9cc20e/dokumentumok/3552d8699f38aaeb3005b991a944dd154db30475/letoltes